ประจำเดือนไม่มาประมาณ8วันแล้วรู้สึกเครียดกังวลมากๆจนนอนหลับไม่สนิท (เมื่อวานหลังจากที่ประจำเดือนมาช้าไป6-7วันได้ซื้อที่ตรวจตั้งครรภ์ผลคือขึ้นขีดเดียว) 1.มีโอกาสตั้งครรภ์หรือไม่ 2.ถ้าประจำเดือนยังไม่มาอีกกี่วันควรไปพบแพทย์หรือให้รอไปเรื่อยๆจนกว่าจะมา
สวัสดีค่ะ ประจำเดือนที่ไม่มาคือมาช้ากว่า 35 วันนับจากรอบก่อนนั้น จะถือว่ามาช้าผิดปกติ ซึ่งสาเหตุที่พบได้บ่อยที่สุดและจะต้องตัดออกไปก่อนก็คือเรื่องของการตั้งครรภ์ สาเหตุอื่นๆที่อาจพบได้เช่นกัน เช่น ถุงน้ำหลายใบในรังไข่ พังผืดมดลูก โรคไทรอยด์ทำงานผิดปกติ ความเครียด ความกังวล เป็นต้นดังนั้นควรซื้อชุดตรวจครรภ์ทางปัสสาวะมาตรวจเองได้ก่อนเบื้องต้น ให้ผลบวกได้ตั้งแต่ 10-14 วันหลังปฏิสนธิ หากประจำเดือนขาดหายไปแล้ว น่าจะตรวจให้ผลบวกได้ หากให้ผลลบ แต่ประจำเดือนก็ยังไม่มาเกิน 35 วันจากรอบก่อนไปแล้ว ควรไปพบแพทย์เพื่อยืนยันผลอีกครั้ง และตรวจหาสาเหตุอื่นๆต่อไปหากไม่ได้ตั้งครรภ์จริงๆ